kardosdrur/scandi-wiki huggingface dataset:
Kamma Laurents

Kamma Laurents, født Kamme Julie Rosenberg (9. marts 1903 i København – 18. februar 1996) var en dansk forfatter, søster til Kai Rosenberg.

Af hovedværker må nævnes Spørge Jørgen fra 1944, illustreret af Storm P.

Danskere i 1900-tallet
Slægten Rosenberg
Børnebogsforfattere fra Danmark
Personer fra København
Dansksprogede forfattere fra Danmark
Ole Krohn

Ole Krohn (født 23. maj 1958) er en dansk journalist og  finanskommentator på TV 2 Business.

Krohn er autodidakt journalist, idet han er uddannet bibliotekar fra Danmarks Biblioteksskole i 1982. Han har dog aldrig arbejdet som bibliotekar, men begyndte i 1986 sin journalistiske karriere som freelancejournalist for Relief. I 1987 kom han til Erhvervsbladet, og i 1989 til Børsinformations redaktion på Christiansborg. B.T. Christiansborg (1989-91).Han blev i 1991 ansat som projektleder ved Peter Horn & Co., og i 1992 blev han tekstforfatter ved Jeppe Huus Reklame. I 1993 skiftede han tilbage til den politiske journalistik og blev journalist ved Aktuelt. Her var han til 1998 hvor han blev ansat ved TV 2's redaktion på Christiansborg. På TV 2 har han desuden været redaktionssekretær på TV 2 Nyhederne, i 2007 finansredaktør på TV med ansvar for finans- og erhvervsstoffet på TV 2 Nyhederne og TV 2 News. Vært på Finansmagasinet sammen med Tina Riising 2007-2009. Kommentator på Penge og – erhvervsstoffet på TV 2 Nyhederne og TV 2 News. Senest har han dækket overenskomstforhandlingerne på det offentlige område og de store sager om udbytteskat og hvidvask.

Referencer 

Bibliotekarer fra Danmark
Journalister fra Danmark
Ansatte ved TV 2
Journalister ved BT
Konferensråd

Konferensråd var en dansk titel, der blev brugt fra slutningen af det 17. århundrede til omkring år 1900, oprindelig om kongens rådgivere i vigtige sager, senere blot som titel, der gav indehaveren rang i Rangfølgens klasse 2.

Se også 
Gehejmeråd
Etatsråd

Kilder 
Konferens-raad i Ordbog over det danske sprog
Salmonsens konversationsleksikon

Titler i Rangfølgens klasse 2
Blue Sky

Blue Sky er et amerikansk drama fra 1994 instrueret af Tony Richardson med Jessica Lange og Tommy Lee Jones i hovedrollerne. Filmen beskriver problemerne for en amerikansk officer, da han bliver for kritisk, og hans kone med psykiske problemer og deres kamp for at få respekt i hæren. Filmen indbragte Jessica Lange en Oscar for bedste kvindelige hovedrolle.

Handling 

I begyndelsen af 1960'erne er major Hank Marshall (Tommy Lee Jones) og hans hustru Carry (Jessica Lange) et militærægtepar, hvis ægteskab knager som følge af pres fra hans arbejde og hendes psykiske ustabilitet. Hank er atomingeniør, der går ind for underjordiske atomprøvesprængninger og modstander af sine overordnedes ønske om overfladesprængninger. Carly er frisindet, men falder efterhånden ind i en alvorlig depression, som forstærkes af hjemlige skærmydsler og angst for at blive ældre. Familien flytter fra Hawaii til en gudsforladt base i Alabama til fortrydelse for parrets ældste datter Alex. Carly har en affære med basens chef, Vince Johnson (Powers Boothe).

For at slippe for Hanks vedvarende rapporter om problemerne med sprængningerne lokker den militære ledelse Carly til at underskrive papirer, der sender Hank på et sindsygehospital. Da omfanget af hendes handling går op for Carly, tager hun sig sammen og gør Hanks arbejde færdig ved at lade hans rapporter komme til offentlighedens kendskab, og derved opnår hun sit vigtigste mål: At få Hank fri og familien samlet igen.

Medvirkende 
Jessica Lange – Carly Marshall
Tommy Lee Jones – Henry 'Hank' Marshall
Powers Boothe – Vincent 'Vince' Johnson
Carrie Snodgrass – Vera Johnson
Chris O'Donnell – Glenn Johnson
Mitch Ryan – Ray Stevens
Dale Dye – Mike Anwalt

Baggrund og produktion 
Historien bag filmen er skrevet af Rama Laurie Stagner på baggrund af hendes egne oplevelser som militærbarn. 

Filmen var færdig allerede i 1991, men da det oprindelige filmstudie Orion Pictures gik i betalingsstandsning, forblev filmen på hylden, til den fik premiere i 1994, da firmaet var blevet rekonstrueret. Dette nåede instruktøren Tony Richardson ikke at opleve, da han døde kort efter filmens færdiggørelse.

Eksterne henvisninger 
 

Dramafilm fra USA
Amerikanske film fra 1994
John Aasted Halse

John Aasted Halse (født 12. september 1946) er en dansk psykolog, cand.pæd. og forfatter.

Halse blev uddannet lærer i 1970 og senere cand.pæd. og cand.psych. fra Danmarks Lærerhøjskole. Efter endt uddannelse arbejdede han som lærer ved Tårnby Kommune, men blev efter nogle år tilknyttet Statens Socialpædagogiske Seminarium, hvor han var med til at udvikle en ny socialpædagoguddanelse. Efter studierne blev han pædagogisk konsulent i Greve Kommune, skolepsykolog i Ballerup Kommune indtil han blev ledende skolepsykolog og afdelingschef i Stenløse Kommune.

Han er autoriseret psykolog og har igennem flere år ydet privat psykologisk rådgivning. Han har særlig beskæftiget sig med børnefamiliepsykologi og socialpsykologi, og har ofte været en markant debattør i børne- og familiepsykologiske spørgsmål. Fra 1988 til 2004 var han formand for Børns Vilkår og har også været medlem af Børnerådet. Har været psykologisk konsulent for foreningen Frie Børnehaver. 
Halse har skrevet mange bøger om pædagogik. Han er en eftertragtet foredragsholder.

Bibliografi 
 Børn og stress (2008)
 Kritiske og krævende forældre i skolen (2008)
 Negativ social arv (2007)
 Kritiske og krævende forældre (2008)
 Dilemmaer i den moderne familie (2006)
 Fuck dig! (2006)
 Det er børnene, der bliver skilt! (2003)
 Nu er det allersidste gang! – om opdragelse, forpligtelse og inddragelse i familien (2002)
 Pædagogen som opdrager (2001)
 I skole hele dagen? (2000)
 Bristet barndom (1999)
 Mobning – også et forældreansvar! (1999)
 Omsorgssvingt (1998)
 Skolens sociale liv (1998)
 Børnenes skilsmisse (1998)
 Der er også børn i skilsmisser (1998)
 De nye børn, eller ér de "nye"? (1996)
 Børn har brug for (1996)
 Kan barndommen vente? (1991)
 Den ny børnekarakter (1985)

Eksterne henvisninger 
 John Aasted Halses hjemmeside

Psykologer fra Danmark
Grundskolelærere fra Danmark
Faglitterære forfattere fra Danmark
Debattører fra Danmark
Dansksprogede forfattere fra Danmark
Personer i Kraks Blå Bog
Eugene O'Neill

Eugene Gladstone O'Neill (født 16. oktober 1888, død 27. november 1953) var en amerikansk dramatiker, der modtog Nobelprisen i litteratur i 1936. O'Neill var en af pionererne i at indarbejde realismen i amerikansk dramatik, hvilket han blev inspireret til af Anton Tjekhov, August Strindberg og Henrik Ibsen. Således var han en af de første amerikanere, der brugte dagligtale i sine stykker. De fleste af hans stykker er pessimistiske eller egentlig tragiske, idet figurerne er utilpassede i samfundet, men stadig søger at bevare håb og stræben, hvilket dog ultimativt mislykkes. Hans mest kendte stykke er nok Lang dags rejse mod nat (Long Day's Journey Into Night).

Familieforhold 
Eugene O'Neills datter Oona O'Neill giftede sig i 1943, 18 år gammel, med den 36 år ældre filmkomiker Charlie Chaplin. O'Neill blev rasende og slog hånden af sin datter. De forsonedes ikke siden.

Eksterne henvisninger 
 

 

Dramatikere fra USA
Nobelprismodtagere i litteratur
Nobelprismodtagere fra USA
Personer fra New York City
Aristarchos fra Samothrake

Aristarchos (græsk: Ἀρίσταρχος; ca. 220-143 f.Kr.) var en græsk grammatiker og tekstkritiker fra øen Samothrake i det Ægæiske Hav. Han var i en periode leder af Biblioteket i Alexandria og regnes for den vigtigste af alle forskere i Homerisk poesi.

Eksterne henvisninger 
 

Personer fra antikkens Grækenland
Filologer
Bibliotekarer
Gaimersheim

Gaimersheim er en købstad (markt) i Landkreis Eichstätt i Regierungsbezirk Oberbayern i den tyske delstat Bayern.

Geografi 
Gaimersheim ligger i Region Ingolstadt.
Kommunen består af byerne : Gaimersheim, Lippertshofen og Rackertshofen

Nabokommuner 
 Etting
 Böhmfeld
 Ingolstadt
 Eitensheim
 Wettstetten

Eksterne henvisninger
Frustration

Frustration kommer af latin frustra: forgæves.

Frustration har flere bibetydninger.

I daglig tale menes ofte, at man er irriteret eller bekymret og den frustrerede føler typisk en blanding af sorg og vrede.

Den dybere psykologiske forklaring peger på den psykiske tilstand – den følelse – man kommer i, når et ønske ikke bliver opfyldt, en plan ikke realiseret eller et behov ikke tilfredsstillet, samtidig med at grundene til at det går således ikke forstås. 

 Det kan for eksempel være et ægtepars uønskede barnløshed samtidig med manglende viden om årsagerne hertil. 
 Det kan være frustration over kuldsejlede økonomiske planer, hvor man ikke kan gennemskue, hvorfor man mangler adgang til de økonomiske midler. 
 Det kan også være af mere kollektiv art, for eksempel: En forventet bedring af de generelle leveforhold for borgerne i et land slås ned af uigennemskuelige politiske magtforskydninger.

Frustration skal ses i modsætning til sorg, hvor baggrunden er klarlagt.

Frustration er forskellig fra vrede, som har et mål og hvortil energien retter sig. Man forsøger at forandre verden væk fra det, man er vred over.

Eksterne henvisninger 

Følelser
Trip hop

Trip Hop er en stilart af downtempo-musik, repræsenteret af kunstere som bl.a. Massive Attack, Portishead og Tricky. Musikalsk er trip hop karakteriseret med en lidt en downtempo blanding af genrer som hip hop, electronica, reggae, rock, jazz osv.. Tunge beats, klare melodier og en fremtrædende vokal kendetegner ofte genren. Rap forekommer også i trip hop-musik, men er ikke så almindelig som i amerikansk hip hop. Trip hop-musikken opstod i den engelske by Bristol i 90'erne, som et modstykke til den amerikanske hip hop der i stigende grad overtog det europæiske musikmarked. Navnet 'trip hop' skulle dække over en mere syret og afslappet form for hip hop, med fremtrædende beats, inspireret af den jamaicanske dub- og reggaegenre, og syrede og eksperimentelle riffs og temaer.

Den nordiske Trip Hop 
I Danmark gav Blue Foundation Trip Hop en nordisk sound, med debutalbummet "33" (2003). Årets efter udsendte de den kommercielle succes Sweep of Days(2004). Af andre danske kunstnere, der har haft med berøring med Trip Hoppen kan nævnes Under Byen, 180° Virvar, Ginmann/Jørgensen, Balstyrko og Manus Nigra.

Musikgenrer
Tvangsbehandling (psykiatri)

Tvangsbehandling i psykiatrien omfatter dels tvangsindlæggelse og dels brug af tvang under indlæggelsen.

Tvangsindlæggelse 
Tvangsindlæggelse indebærer at en psykisk syg patient indlægges mod sin vilje. Det er ifølge loven et krav, at patienten er er sindssyg, dvs. psykotisk .

Tvangsindlæggelse finder sted, hvis en lægefaglig vurdering fastslår, at det ikke er forsvarligt at udskrive patienten – enten fordi vedkommendes tilstand vil blive forværret, eller fordi vedkommende vil være til fare for sig selv eller andre. En tvangsindlæggelse kan også finde sted, selvom patienten ikke er indlagt i forvejen. Det er i Psykiatriloven præciseret, at indlæggelsen så vidt muligt skal ske med patientens samtykke.

Gule og røde papirer 
Ifølge psykiatrilovens §7 skal en læge tilse patienten. Lægen må udfylde en lægeerklæring om tvangsindlæggelse, som fungerer som rekvisition til politiet. Den findes på to niveauer, de såkaldte gule og røde papirer.

I begge tilfælde kræves det, at en læge vurderer, at patienten er sindssyg (eller noget ganske tilsvarende). Tvangsindlæggelse på fareindikation, med røde papirer, kræver desuden, at patienten er farlig for sig selv eller andre. Den gule erklæring bruges, hvis lægen mener, at patienten ikke er farlig, men "udsigten til helbredelse eller en betydelig og afgørende bedring af tilstanden ellers vil blive væsentlig forringet".

Lægeerklæringen sendes til politiet og videre til et indlæggelsessted. Når indlæggelsesstedet er klar, indlægger politiet personen. Indlæggelsesstedets personal indlægger dem på en afdeling (lukket afdeling).

Folketinget fører særligt tilsyn med tvangsindlagte patienter og andre administrativt frihedsberøvede gennem §71-tilsynet, ligesom patienten kan klage over en tvangsindlæggelse til Patientklagenævnet.

Tvang under indlæggelse 
21,2 % af de indlagte i den danske psykiatri blev i 2007 blev udsat for tvang.

Åben og lukket afdeling 
Indlæggelse på en lukket afdeling indebærer i sig selv en form for tvang. Der er dog forskel på, om patienten er tvangsindlagt eller frivilligt indlagt. Selv om man er indlagt frivilligt, kan tilbageholdelse ske med tvang.

Medicinering

Fiksering 

På danske afdelinger behandles patienter ved at binde dem til en seng. Dette er forbudt i England. På engelske isolationsstuer (”seclusion rooms”) bruges kemiske stoffer, der lammer kroppen (”kemisk fiksering”). Dette er forbudt i Danmark (§14).

European Committee for the Prevention of Torture and Inhuman or Degrading Treatment or Punishment (CPT), en komité under Europarådet, kritiserer ”physical immobilisation” dvs. fiksering.

Lovgrundlag 
Loven om tvang i psykiatrien hedder psykiatriloven.

Indlagte har ret til at klage til det psykiatriske patientklagenævn. Hvis en indlagt var bundet fast i 48 timer, skal en anden læge vurdere, om han skal løses.

Kilder 

Psykiatri
Universität Rostock

Universität Rostock er et universitet beliggende i Rostock, Tyskland. Universitetet blev grundlagt allerede i 1419, hvilket gør det til et af Nordeuropas ældste og det ældste i Østersøregionen. Med sine 14.500 studerende er det Mecklenburg-Vorpommerns største videregående uddannelsesinstitution.

Oprindeligt havde universitetet tre fakulteter – jura, medicin og filosofi – men i dag består det af ni, nemlig jordbrug og miljø, informations- og elektroteknik, jura, medicin, matematik og naturvidenskab, maskin- og fartøjsteknik, filosofi, erhverv, sociologi og teologi. Det juridiske fakultet blev lukket af DDR-regimet og åbnede igen i 1989.

I forbindelse med universitetets 500-års-jubilæum i 1919 blev Albert Einstein og Max Planck udnævnt til æresdoktorer ved universitetet. Af andre kendte med tilknytning til universitetet kan nævnes danske Tycho Brahe, filosoffen Rudolf Steiner og forfatteren Walter Kempowski.

Den nuværende rektor, nr. 906 i rækken, er professor Wolfgang Schareck.

Eksterne henvisninger 

 Universität Rostocks hjemmeside
 Catalogus Professorum Rostochiensium
 Rostocker Matrikelportal (1419-1945) 

Rostock
Uddannelse i Mecklenburg-Vorpommern
Universiteter i Tyskland
OBS

OBS kan have flere betydninger:
 OBS – Oplysninger til Borgerne om Samfundet som bliver sendt på DR.
 OBS! – tidligere butikskæde
 obs. – Forkortelse for observer! ifølge dansk sprognævn
Eliminator

Eliminatoren – The Bang & Olufsen Eliminator – blev opfundet af de to ingeniører Peter Bang og Svend Olufsen, firmaet Bang & Olufsen. Omkring 1925 var det nødvendigt at drive datidens radioer ved hjælp af batterier, hvilket kunne være dyrt og upraktisk.
Eliminatoren kunne sættes ind mellem lysnettet og batteriet og kunne således drive radioen fra lysnettet. Opfindelsen kom til at danne grundlaget for virksomhedens senere succes.

Eliminatoren blev præsenteret på en radioudstilling i København i 1926.

Eksterne henvisninger 
 Kulturarvsstyrelsen 
 Struer Museum 

Elektroniske apparater
Jacob Rosenkrantz

Jacob Eriksen Rosenkrantz (født 14. oktober 1567 på Sandviken (Bergen), død 9. juni 1616 i Bergen) var en dansk godsejer, lensmand og diplomat. Han var søn af rigsråden Erik Ottesen Rosenkrantz og Helvig Jacobsdatter Hardenberg. Som 15-årig begyndte han 1582 studier ved universitetet i Rostock. Fem år senere var han i Wittenberg. Samme år er han indskrevet i legistmatriklen i Padua, men 1588 er han igen tilbage i Wittenberg. 1592-1598 tjente han som hofjunker ved det danske hof. I den forbindelse ledsagede han Christian Friis på dennes sendelse til Stockholm i 1595 til dåben af den senere kong Gustav Adolf. Fra 1596-1598 var han skænk. I perioden 1601-1610 sad han som lensmand på Nyborg Slot, hvorefter han skiftede til Hagenskov, som han bestyrede til sin død. Han deltog i flere diplomatiske sendelser til Slesvig, Brandenburg og Sachsen. 

Jacob Rosenkrantz var en rig godsejer. Fra sin forældre havde han herregårdene Arreskov og Kærstrup. Fra sin hustru fik han gårdene Rudbjerggaard og Søllestedgaard. Endelig var han parthaver i flere andre gårde. 

Han blev 17. juli 1599 gift med Pernille Henriksdatter Gyldenstierne (1576-1622). I ægteskabet fødtes 10 børn.

Referencer

Danskere i 1600-tallet
Jacob
Lensmænd fra Danmark
Godsejere fra Danmark
Takashi Tezuka

(født 17. november 1960) er en japansk computerspilsdesigner, som arbejder for Nintendo. Han har hovedsagelig designet spil inden for Mario- og The Legend of Zelda-serien sammen med Shigeru Miyamoto.

Personer fra Japan
Computerspilsdesignere

Personer fra Osaka
Edge (magasin)

Edge er et computerspilsmagasin, som bliver udgivet af Future Publishing i Storbritannien. Det første Edge-eksemplar blev udgivet i oktober 1993. Magasinet udgives hver måned.

Referencer 

Tidsskrifter om computerspil
Etableret i 1993
Tidsskrifter fra Storbritannien
Goatlord

Goatlord er et album af det norske black metal-band Darkthrone, som blev udgivet i 1996.

Sangene på Goatlord er fra et instrumentalt demobånd indspillet 1990-1991 mellem bandets første og andet album (Soulside Journey og A Blaze in the Northern Sky). Disse sange blev droppet, da bandet valgte at skifte musikstil fra dødsmetal til black metal. 

Vokalen blev senere indspillet i 1994 af Fenriz, og Satyr fra Satyricon lagde de indledende skrig på "Rex" og "Sadomasochistic Rites."

Spor
"Rex" – 03:48
"Pure Demoniac Blessing" – 02:35
"(The) Grimness of Which Sheperds Mourn" – 04:23
"Sadomasochistic Rites" – 04:04
"As Desertshadows" – 04:42"
"In His Lovely Kingdom" – 03:24
"Black Daimon" – 03:50
"Toward(s) the Thornfields" – 03:37
"(Birth of Evil) Virgin Sin" – 03:25
"Green Cave Float" – 04:02

Album fra 1996
Darkthrone-album
Player's Choice

Player's Choice er en serie af billige spil til Nintendos spillekonsoller, som har solgt en million eksemplarer eller mere. 

Nintendo
Gerlachovský štít

Gerlachovský štít (tysk Gerlsdorfer Spitze) er det højeste bjerg i Tatrabjergene, en del af Karpaterne. Med en højde på 2.655 meter over havet er det også det højeste punkt i Slovakiet.

Eksterne henvisninger 

Bjerge og bakker i Slovakiet
Tatrabjergene
Corpsepaint

Corpse paint (nogle gange stavet corpsepaint) er en stil med sort og hvid eller bare hvid makeup, hovedsageligt brugt i black metal miljøt til koncerter og fotograferinger. Makeuppen er med til at forstærke bandets udtryk af ondskab, umenneskelighed og liglignende forrådnelse. Af og til involveres der også andre farver end bare sort og hvid, hvor blandt andet rød er et eksempel.

Eksterne henvisninger 

 How To Apply Corpse Paint  (Hvordan man anvender Corpsepaint)

Black metal
Norges førstedivision i fodbold

OBOS-ligaen eller 1. division er næstøverste række i norsk fodbold for mænd. Indtil 2013 kaldtes ligaen Adeccoligaen. Ligaen har 16 hold, der møder hinanden én gang ude og én gang hjemme. Dette giver 30 kampe. Efter disse 30 kampe rykkede i 2008 top-3 direkte op i Tippeligaen, mens nr. 4 skulle møde det hold, der sluttede næstsidst i Tippeligaen, for at rykke op. De to nederste hold rykkede ned 2. division. Tippeligaen blev udvidet i 2009 fra 14 til 16 hold, hvorfor top 3 i OBOS-ligaen rykkede direkte op, mens kun nr. 14 rykkede direkte ned. Sæsonen begynder i foråret og slutter i efteråret, hvor op- og nedrykning således afgøres

De seneste vindere af OBOS-ligaen 

Fodboldligaer
Førstedivision i fodbold
Trent Edwards

Trent Edwards (født 30. oktober 1983 i Los Gatos, Californien, USA) er en amerikansk footballspiller, der spiller i NFL som quarterback for Oakland Raiders, hvor han har spillet siden 2014. Han var spillet i NFL siden 2007.

Efter sin første sæson i NFL blev Edwards udvalgt til det såkalde "Rookie All Star" hold, der markerer de bedste førsteårsspillere i ligaen.

Klubber 
 Buffalo Bills (2007–2010)
 Jacksonville Jaguars (2010)
 Philadelphia Eagles (2012)
 Oakland Raiders (2014–)

Eksterne henvisninger 

 Spillerinfo

Amerikansk fodbold-spillere fra Californien
Amerikansk fodbold-spillere fra Buffalo Bills
Amerikansk fodbold-spillere fra Jacksonville Jaguars
Amerikansk fodbold-spillere fra Philadelphia Eagles
Amerikansk fodbold-spillere fra Oakland Raiders
Amerikansk fodbold-quarterbacks
Marshawn Lynch

Marshawn Lynch (født 22. april 1986 i Oakland, Californien) er en amerikansk footballspiller, der spiller i NFL som runningback for Oakland Raiders, hvortil han kom i 2017. Indtil da havde han spillet for Seattle Seahawks fra 2010 til 2017 og før det, for Buffalo Bills, hvortil han blev draftet i 2007.

I sin første NFL-sæson løb Lynch bolden for 1.115 yards og scorede syv touchdowns.

Marshawn Lynch er vokset op i et af USA's mest kriminelle områder som er i Oakland. Et kvarter hvor der bliver skudt mennesker hver dag. Et miljø som er svært at komme ud af. Marshawn er vokset op med sine 3 søskende og hans mor. Hans mor har hele hans barndom gjort alt for at holde Marshawn ude af det miljø de boede i. Marshawn Lynchs far, har været inde og ude af fængsel hele Marshawns liv. Som barn, men også som voksen. Marshawn er en meget indadvendt person, når han snakker med medierne. Men hans holdkammerater siger, at han er den flinkeste person de alle har mødt.

Marshawn Lynch går også under navnet "Beast Mode", hvilket han opnåede i 2011, under en kamp mellem Seattle Seahawks og New Orleans Saints. Med 3 minutter tilbage af kampen, modtager Lynch bolden, hvorefter han løber igennem hele Saints' forsvar, på trods af flere tacklinger.

Klubber 
 2007-2010: Buffalo Bills
 2010-2015: Seattle Seahawks

Referencer

Eksterne henvisninger 

 Spillerinfo

Amerikansk fodbold-spillere fra Californien
Amerikansk fodbold-spillere fra Seattle Seahawks
Amerikansk fodbold-spillere fra Buffalo Bills
Amerikansk fodbold-spillere fra Oakland Raiders
Hypospadi

Hypospadi er udmunding af urinrøret på undersiden af penis.

Hypospadi er en ufuldstændig udvikling af urinrøret hos drenge, så det ikke udmunder på toppen af penishovedet. Cirka 0,46% af danske drenge fødes med hypospadi, og de lettere tilfælde med kort afstand fra udmundingen af urinrøret til penishovedet udgør 70 procent. De 0,46% kan sammenlignes med Finland, hvor kun 0,27% af drengebørnene lider af hypospadi. 

Danske læger har stor erfaring med behandling af hypospadi, og problemet løses med en operation, hvor kirurgen forlænger urinrøret og korrigerer en eventuel krumning, og på Rigshospitalets børnekirurgiske afdeling udføres indgrebet oftest i 2-3 års alderen.

Efterforløbet foregår ved, at barnet og forældrene kommer i ambulatoriet efter et par måneder. Der måler man urinstrålens kraft og også, hvordan blæren tømmer sig med en ultralydsundersøgelse. I den sammenhæng vil kirurgen også opdage eventuelle komplikationer til operationen; eksempelvis en forsnævring af urinrøret. Komplikationer ses i 5-10 procent af tilfældene og behandles ambulant eller under en kort indlæggelse.

Der er en svag arvelig tendens til hypospadi, men dette kan også have grund i lignende miljøpåvirkninger hos far og søn. Hormonforstyrrende stoffer er under mistanke for at være grunden til lidelsen.

Referencer

Eksterne henvisninger 

Medfødte misdannelser, deformiteter og kromosomafvigelser
Langston Walker

Langston Brandon Walker (født 3. september 1979 i Oakland, Californien, USA) er en tidligere amerikansk footballspiller, der spillede i NFL som tackle for henholdsvis Buffalo Bills og Oakland Raiders. Han blev draftet til ligaen i 2002 af Raiders, og sluttede i 2010 samme sted.

Klubber 
 Oakland Raiders (2002–2006)
 Buffalo Bills (2007–2008)
 Oakland Raiders (2009–2010)

Eksterne henvisninger 
 Spillerinfo

Amerikansk fodbold-spillere fra Californien
Amerikansk fodbold-spillere fra Oakland Raiders
Amerikansk fodbold-spillere fra Buffalo Bills
Personer fra Oakland, Californien